Shutter (2008)    "The most terrifying images are the ones that are real."    Äsja abiellunud noorpaar avastab hiljem ilmutatud  piltidelt veidraid, pea kummituslikke kujutisi. Arvates, et pildid ja lahtiste otstega jäänud autoavarii on seotud, üritab Jane välja uurida, kes ta piltidele sattunud on. Vahel aga pole vastused nii meeldivad.      Shutter on 2004. aasta samanimelise Tai filmi remake. Nagu aga ikka Ameerika remake'idega, on nad pigem komöödiad kui et horror.    Mõte ise on minu jaoks vägagi intrigeeriv - vaimude kujutised salvestatud fotodele - aga ometi käis see pidev piltide klõpsutamine ja uurimine selles filmis väga pinda. Eriti märkimisväärne oli stseen, kus pimedas toas  tehti välguga järjest pilti (kas pilte iseendeid tuli, on ebatähtis), mis oli nagu a seizure waiting to happen.    Üks peategelastest, noorpaari noormees, oli Joshua Jackson, kes võib olla nii mõnelegi tuttav "Dawson's Creek'ist" (isegi, kui pole seda otseselt vaatanud - nagu minu jaoks) ning ei, tema tugevaaksendilist jaapani keelt oli lihtsalt jube kuulata. Milleks see näitleja?    Naist mängis muidugi tüüpiliselt blond, kuid ehk isegi natuke tundmatu (hea seegi) Rachael Taylor, kes  jooksis ringi ja uuris ja rabeles niisama. Vaimust jaapanlast mängis Megumi Okina, kes kahjuks pole üldse kena tüdruk. See-eest oli ta ehk natuke hirmuäratav, mis andis filmile natukenegi seda õudusetunnet juurde.    Kõik tehakse vaatajale nii selgeks, et lausa rumal tunne tekib. Hirmus ei ole, vahepeal naljakas küll (näiteks üks tool, väga kurjakuulutav tool, mille poole koguaeg kahtlustavalt vaadatakse). Üldiselt oli aga väga igav ja kahju, et nii palju sellise jura tegemise peale raha  raisatakse.    Huvitav oli veel see, et tegevus toimus Jaapanis, kuigi originaalfilm on Tai oma. Metsik loogika. Nähtavasti jaapanlased on keskmise paksu ameeriklase jaoks hirmuäratavamad.    Hinnang: 2/10    Posted by: Shin